1. นโยบายและภาพรวมการประกอบธุรกิจ

1.1 วิสัยทัศน์ พันธกิจ และค่านิยมองค์กร[1]

วิสัยทัศน์

สร้างอะมานะฮ์ให้เป็นสถาบันการเงินฮาลาลที่มีมูลค่าเพิ่มจากพลังศรัทธา

พันธกิจ

1)  ด้านการเงิน (Financial Prospective)
    แสวงหาและระดมพันธมิตรทางด้านเงินทุนเพื่อสร้างโอกาสและผลตอบแทนที่มีมูลค่าเพิ่มทางธุรกิจอย่างต่อเนื่องให้กับผู้ถือหุ้น
    ภายใต้หลักการเงินอิสลาม( Islamic Finance)

2)  ด้านลูกค้า (Customer Prospective)
    เป็นองค์กรธุรกิจที่ตอบสนองความต้องการที่หลากหลายของลูกค้า (Customer Centric)
    ด้วยคุณภาพของผลิตภัณฑ์และบริการ โดยเน้นการสร้างฐานลูกค้าที่ซื่อสัตย์ (Loyalty)
    ในรูปแบบการเป็นหุ้นส่วนทางธุรกิจหรือตัวแทนการค้าอย่างสมดุล

3)  ด้านความสัมพันธ์อันดีระหว่างชุมชน (Community Relations Prospect)
    สร้างฐานลูกค้าชุมชนที่มีความสัมพันธ์อันดีกับบริษัทในรูปแบบของการเป็นหุ้นส่วน การร่วมลงทุน
    หรือตัวแทนทางธุรกิจตามหลักชะรีอะฮ์
    เพื่อให้เกิดการแลกเปลี่ยนทรัพยากรระหว่างชุมชนต่อชุมชน
    และเป็นการผลักดันให้เกิดการสร้างงาน สร้างอาชีพโดยผ่านกลไกการบริหารจัดการของบริษัท

4)  ด้านนวัตกรรม (Innovative Prospect) พัฒนาผลิตภัณฑ์บริการ และนิติกรรมสัญญาที่ทันสมัย
    ถูกต้องตามหลักชะรีอะฮ์และตรงต่อความต้องการของวงจรชีวิตลูกค้า
    และสามารถเข้าถึงบริการทางการเงินของบริษัทฯ บนพื้นฐานการไม่เอาเปรียบ

5)  ด้านกระบวนการภายใน (Internal Prospective)
    ต้องบริหารงานภายใต้หลักธรรมาภิบาล ที่โปร่งใสตรวจสอบได้
    และมีความมุ่งมั่นในการต่อต้านการทุจริตทุกรูปแบบ โดยสร้างกระบวนการปฏิบัติงาน ถูกต้อง
    รวดเร็ว และแข่งขันได้

6)  ด้านการเรียนรู้และเติบโต (Learning and Growth)
    เป็นองค์กรที่มีวัฒนธรรมแห่งการเรียนรู้และเติบโต
    เสริมสร้างพนักงานให้มีความเชี่ยวชาญด้านการเงินอิสลามอย่างมืออาชีพและมีโอกาสในการเติบโตก้าวหน้า
    โดยมีโครงสร้างผลตอบแทนที่ดีและเหมาะสมบนพื้นฐานหลักการเป็นหุ้นส่วนกับบริษัท
    และเป็นทางเลือกอันดับต้น ของมืออาชีพที่จะเข้ามาร่วมทำงาน

ค่านิยมองค์กร

  Accountability มีความรับผิดชอบต่อสังคมและพันธกิจของบริษัท

  Modernization มีความคิดสร้างสรรสิ่งใหม่ๆ อยู่เสมอ

  Achievement มีความมุ่งมั่นทำงานให้เป็นผลสำเร็จ

  Neutrality มีความเป็นกลางไม่มีอคติในการทำงาน

  Adaptation มีความสามารถปรับตัวได้อย่างสมดุล

  Humanity มีน้ำใจเมตตาช่วยเหลือเกื้อกูลและสามัคคี

ตราสัญลักษณ์

[Amanah-New-Logo-Up-Date]

สืบเนื่องจากในปี 2557 นี้ บริษัทฯ
มีการปรับเปลี่ยนแผนธุรกิจและนโยบายการดำเนินธุรกิจที่มีความหลากหลายมากยิ่งขึ้น
โดยยังคงยึดหลักการประกอบกิจการภายใต้หลัก “ชะรีอะฮ์”
และมีเจตนารมณ์ที่ยึดมั่นในการเป็นองค์กรที่ดำเนินธุรกิจด้วยหลักธรรมาภิบาลควบคู่ไปกับความรับผิดชอบต่อสิ่งแวดล้อม
และสังคมอย่างยั่งยืนตลอดไป ดังนั้น ทางบริษัทฯ จึงได้ใช้โอกาสนี้ปรับเปลี่ยนตราสัญลักษณ์
เพื่อให้สอดคล้องกับนโยบายการดำเนินธุรกิจและรองรับธุรกิจต่างๆ ที่อาจเกิดขึ้นในอนาคต

ทั้งนี้ เพื่อให้ตราสัญลักษณ์สามารถต่อยอดไปสู่ตราสัญลักษณ์ของธุรกิจที่อยู่ภายใต้ บริษัท อะมานะฮ์
ลิสซิ่ง จำกัด (มหาชน) ได้ในอนาคต
และเพื่อให้กลุ่มเป้าหมายสามารถจดจำตราสัญลักษณ์ได้ง่ายจากองค์ประกอบทุกส่วน อาทิ การใช้
"สี" ที่ทำให้ผู้บริโภคนึกถึงสินค้าหรือบริการ การออกแบบ "ตราสัญลักษณ์" ที่สื่อถึงความเป็นมุสลิม
ได้แก่ “รูปพระจันทร์เสี้ยวและดวงดาว” ทำให้มีเอกลักษณ์ที่โดดเด่นเหนือคู่แข่งทางธุรกิจ
และสามารถทำให้กลุ่มเป้าหมาย รับรู้และสัมผัสได้เฉกเช่นเดียวกับที่องค์กรต้องการสื่อสารออกไป

1.2 ประวัติความเป็นมา การเปลี่ยนแปลง และพัฒนาการที่สำคัญ

บริษัท อะมานะฮ์ ลิสซิ่ง จำกัด (มหาชน) เดิมเป็นฝ่ายงานหนึ่งของบริษัทเงินทุนหลักทรัพย์
นวธนกิจ จำกัด (มหาชน) โดยให้บริการสินเชื่อเช่าซื้อ
ต่อมาเพื่อให้สามารถแข่งขันทางธุรกิจได้คล่องตัวมากยิ่งขึ้น จึงแยกมาจัดตั้งเป็นบริษัทย่อยของ
บริษัทเงินทุนหลักทรัพย์ นวธนกิจ จำกัด (มหาชน) โดยจดทะเบียนครั้งแรกเมื่อวันที่ 15 พฤษภาคม
2535 ด้วยทุนจดทะเบียน 1 ล้านบาท ในนามของ บริษัท ไตรมิตรสัมพันธ์ จำกัด
และได้เปลี่ยนชื่อเป็น บริษัท นวลิสซิ่ง จำกัด เมื่อวันที่ 20 ตุลาคม 2535

บริษัทฯ เริ่มประกอบธุรกิจให้เช่าซื้อและเช่าการเงินเป็นหลัก
โดยเริ่มทำธุรกิจเช่าซื้อรถยนต์ตั้งแต่เดือนธันวาคม 2535 เป็นต้นมา
และมาเพิ่มธุรกิจเช่าการเงินในเดือนมีนาคม 2536
พร้อมกับเพิ่มให้เช่าซื้อสินค้าประเภทอุปกรณ์และเครื่องจักรด้วย

ด้วยธุรกิจเติบโตด้วยดีมาโดยตลอด และด้วยความจำเป็นที่ต้องการลดภาระถูกหักภาษีเงินได้ ณ
ที่จ่ายล่วงหน้าในอัตราร้อยละ 5 ของค่าเช่ารับ บริษัทฯ จึงได้ทำการเพิ่มทุนจดทะเบียนจาก 1
ล้านบาท มาเป็น 60 ล้านบาท ในวันที่ 30 ธันวาคม 2536 ซึ่งทำให้บริษัทฯ
มีคุณสมบัติครบถ้วนตามคำสั่งกรมสรรพากร ที่ ท.ป. 34/2534 ที่จะไม่ต้องถูกหักภาษีเงินได้ ณ
ที่จ่ายของค่าเช่ารับอีกต่อไป

บริษัทฯ ได้เพิ่มทุนจดทะเบียนมาเป็นลำดับ และได้แปรสภาพเป็นบริษัทมหาชนเมื่อวันที่ 8 ธันวาคม
2538 โดยมีผู้ถือหุ้นใหญ่ คือ บริษัทเงินทุนหลักทรัพย์ นวธนกิจ จำกัด (มหาชน)
และธนาคารทหารไทย จำกัด (มหาชน) อย่างไรก็ตาม เมื่อวันที่ 22 ธันวาคม 2541
กระทรวงการคลังมีประกาศ เรื่อง ให้ความเห็นชอบโครงการรวมกิจการระหว่าง
ธนาคารสหธนาคาร จำกัด (มหาชน) บริษัทเงินทุนหลักทรัพย์กรุงไทยธนกิจ จำกัด (มหาชน)
และบริษัทเงินทุน 12 บริษัท (บริษัทเงินทุนหลักทรัพย์ นวธนกิจ จำกัด (มหาชน) เป็น 1 ใน 12
บริษัทเงินทุนดังกล่าว) ซึ่งหลังจากการรวมกิจการ ได้เปลี่ยนมาใช้ชื่อธนาคารไทยธนาคาร จำกัด
(มหาชน) ทำให้ธนาคารไทยธนาคาร จำกัด (มหาชน) มาเป็นผู้ถือหุ้นใหญ่แทน
บริษัทเงินทุนหลักทรัพย์ นวธนกิจ จำกัด (มหาชน) ตั้งแต่นั้น เป็นต้นมา

บริษัทฯ ดำเนินธุรกิจภายใต้การกู้ยืมเงินจากสถาบันการเงินต่างๆ จนกระทั่งผู้บริหารของบริษัทฯ
มีแนวความคิดเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อปี 2544
และในปี 2548 ธนาคารไทยธนาคาร จำกัด (มหาชน)
ได้ขายหุ้นในส่วนของธนาคารแก่กลุ่มพันธ์สายเชื้อ ทำให้กลุ่มพันธ์สายเชื้อ
เข้ามาเป็นผู้ถือหุ้นใหญ่ของบริษัทฯ

หลังจากกลุ่มพันธ์สายเชื้อเข้ามาบริหารบริษัทฯ จึงเริ่มขยายสาขาของบริษัทฯ
ไปยังที่ทำการแห่งใหม่ในต่างจังหวัด และเปิดจนครบ 7 แห่งในปี 2553 ทั้งนี้
ในการเปิดที่ทำการสาขาในต่างจังหวัดนั้น เพื่อให้สอดคล้องกับแผนธุรกิจของบริษัทฯ
ที่มุ่งเน้นการขยายธุรกิจให้กับลูกค้ารายย่อย
และขยายการบริการให้ครอบคลุมถึงลูกค้าในวงกว้างมากขึ้น

ปี 2553 บริษัทฯ มีผู้ร่วมทุนเพื่อช่วยเสริมสร้างความแข็งแกร่งให้แก่บริษัทฯ คือ
ธนาคารอิสลามแห่งประเทศไทย โดยได้เข้าเป็นผู้ถือหุ้นรายใหญ่ในสัดส่วนร้อยละ 49
ของทุนจดทะเบียนชำระแล้ว ณ ปัจจุบัน บริษัทฯ มีทุนจดทะเบียน 950 ล้านบาท
และทุนชำระแล้วเต็มจำนวน 950 ล้านบาท แบ่งเป็นหุ้นสามัญจำนวน 950 ล้านหุ้น
มูลค่าที่ตราไว้หุ้นละ 1 บาท

ปี 2554 ธนาคารอิสลามแห่งประเทศไทย มีส่วนช่วยส่งเสริมและสนับสนุนในการทำธุรกิจเป็นอย่างดี
รวมทั้งได้ส่งกรรมการเข้าร่วมในการบริหาร พร้อมทั้งให้การสนับสนุนบริษัทฯ ในทุกๆ ด้าน
เพื่อการปรับปรุงองค์กรและพัฒนาบริการให้มีมาตรฐานการบริการในระดับสากลสามารถแข่งขันกับคู่แข่งได้

ปี 2555 บริษัทฯ ได้กำหนดแผนธุรกิจที่จะขยายช่องทางการให้บริการ (Channel
Accessibility) ไปในพื้นที่ยุทธศาสตร์ทางภาคใต้ของประเทศไทย

ปี 2556 บริษัทฯ ยังไม่ได้มีการขยายสาขาเพิ่มเติม
แต่ได้ใช้ช่องทางอะมานะฮ์เอ็กซ์เพรสในการขยายธุรกิจสินเชื่อ ATM (Auto to Money) เป็นหลัก
ซึ่งเติบโตจากปีที่ผ่านมาร้อยละ 40 ของสินเชื่อทั้งหมด
อีกทั้งยังคงมีสมาชิกที่ให้ความสนใจอย่างต่อเนื่อง เห็นได้จากจำนวนสมาชิกที่เพิ่มขึ้น จากเดิม 265
แห่ง เป็น 327 แห่งในปัจจุบัน

ในปี 2557 บริษัทฯ ได้มีการจดทะเบียนจัดตั้ง บริษัท อะมานะฮ์ เอ็กเพรส จำกัด
เพื่อรองรับธุรกิจใหม่ของบริษัทฯ อีกทั้ง
ได้เพิ่มธุรกิจจำหน่ายผลิตภัณฑ์ตู้เติมเงินอัตโนมัติสำหรับโทรศัพท์เคลื่อนที่
และตู้จำหน่ายน้ำมันด้วยการหยอดเหรียญหรือสอดธนบัตร เพื่อเป็นการขยายฐานลูกค้า
เพิ่มปริมาณธุรกิจให้เป็นไปตามเป้าหมายของบริษัทฯ สร้างรายได้และผลประกอบการของบริษัทฯ
ให้ดีและรวดเร็วยิ่งขึ้น การส่งเสริมและสนับสนุนประชาชนให้มีอาชีพและรายได้เพิ่มมากขึ้น
และสนับสนุนให้ชาวไทยมุสลิมได้มีทางเลือกในการใช้บริการทางการเงินที่ถูกต้องตามหลักศาสนาอิสลาม

1.3 โครงสร้างการถือหุ้นของกลุ่มบริษัท

บริษัทฯ เริ่มประกอบธุรกิจให้เช่าซื้อและเช่าการเงินเป็นหลัก
โดยเริ่มทำธุรกิจเช่าซื้อรถยนต์ตั้งแต่เดือนธันวาคม 2535 เป็นต้นมา
และมาเพิ่มธุรกิจเช่าการเงินในเดือนมีนาคม 2536
พร้อมกับเพิ่มให้เช่าซื้อสินค้าประเภทอุปกรณ์และเครื่องจักรด้วย ต่อมาในปี 2553
ธนาคารอิสลามแห่งประเทศไทยได้เข้าร่วมถือหุ้นในสัดส่วนร้อยละ 49 จึงทำให้ปัจจุบัน บริษัทฯ
มีผู้ถือหุ้นหลัก 2 กลุ่มคือ ธนาคารอิสลามแห่งประเทศไทยและกลุ่มพันธ์สายเชื้อ
และได้ขยายธุรกิจมาอย่างต่อเนื่อง จนปัจจุบันบริษัทฯ มีการประกอบธุรกิจใน 2 กลุ่มธุรกิจ คือ
กลุ่มธุรกิจเช่าซื้อและกลุ่มธุรกิจอื่น ซึ่งเป็นกลุ่มงานธุรกิจที่สำคัญของกลุ่มบริษัทฯ
กลุ่มงานธุรกิจนี้ให้บริการที่แตกต่างกัน และมีการบริหารจัดการแยกต่างหาก
เนื่องจากใช้เทคโนโลยีและกลยุทธ์ทางการตลาดที่แตกต่างกัน
ซึ่งมีการแบ่งการดำเนินงานของบริษัทในกลุ่ม ดังนี้

หมายเหตุ: * ณ วันที่ 31 ธันวาคม 2557 ยังไม่เริ่มประกอบพาณิชยกิจ

1.4 เป้าหมายและวัตถุประสงค์ในการดำเนินงาน

บริษัทฯ ได้วางเป้าหมายของการประกอบธุรกิจเพื่อให้สอดคล้องกับพันธกิจของบริษัทฯ ดังนี้

1) สร้างมูลค่าเชิงเศรษฐศาสตร์ที่มีความเหมาะสม เป็นธรรม
และมีอัตราเติบโตอย่างต่อเนื่องในระยะยาวให้กับผู้ถือหุ้น ลูกค้า พนักงาน
พันธมิตรทางธุรกิจและสังคม

2)
สร้างความพึงพอใจสูงสุดให้กับลูกค้าทุกกลุ่มเป้าหมายโดยการพัฒนาผลิตภัณฑ์และบริการที่ถูกต้องตามหลักชะรีอะฮ์
ตรงต่อความต้องการของลูกค้าในทุกช่วงเวลาของการดำเนินชีวิต
และพัฒนาช่องทางการจัดจำหน่ายให้ลูกค้าสามารถเข้าถึงบริการทางการเงินของบริษัทฯ ได้

3)
ปรับเปลี่ยนระบบการปฏิบัติงานทั้งหมดจากระบบสถาบันการเงินทั่วไปเป็นระบบการปฏิบัติงานตามหลักชะรีอะฮ์
สร้างความได้เปรียบทางการแข่งขันในด้านระยะเวลาการให้บริการลูกค้าที่รวดเร็ว
ด้วยบูรณาการระบบเทคโนโลยี
ปรับเปลี่ยนระบบการสื่อสารที่มีความสามารถในการให้บริการได้รวดเร็ว

4) พัฒนาองค์กรให้เป็นทางเลือกอันดับต้นของผู้มีความรู้ ความสามารถ ความเชี่ยวชาญ
ได้เลือกเข้ามาร่วมงานกับบริษัทฯ โดยการปรับเปลี่ยนวัฒนธรรมองค์กรแห่งการเรียนรู้
และเป็นองค์กรที่พนักงานนำลูกค้ามาเป็นศูนย์รวมในการบริการ

2. ลักษณะการประกอบธุรกิจ

บริษัทฯ ประกอบธุรกิจให้บริการทางการเงินภายใต้หลักชะรีอะฮ์ หรือหลักธุรกิจเคียงคู่คุณธรรม
โดยมีผลิตภัณฑ์และการบริการทางการเงินที่สามารถตอบสนองความต้องการของกลุ่มลูกค้าเป้าหมายได้ทุกกลุ่ม
ประกอบด้วยธุรกิจ ดังนี้

1. ธุรกิจให้บริการสินเชื่อเช่าซื้อ (Amanah Hire Purchase)

2. ธุรกิจให้บริการสินเชื่อเพื่อซื้อสินค้าคงคลัง (Amanah Inventory Finance)

3. ธุรกิจให้บริการสัญญาเช่าทางการเงิน (Amanah Financial Lease)

4. ธุรกิจให้บริการสัญญาเช่าดำเนินงาน (Amanah Operating Lease)

5. ธุรกิจตัวแทนให้บริการ (Outsource Services)

6. ธุรกิจให้บริการด้านรถยนต์อื่นๆ

7. ธุรกิจการจำหน่ายผลิตภัณฑ์ตู้หยอดเหรียญและสัญญาร่วมทำธุรกิจ

ทั้งนี้ มีโครงสร้างรายได้ของบริษัทฯ แยกตามประเภทของธุรกิจ ดังนี้

  ------------------------------------------------------------------------------------------------------------
  ประเภท                                            ปี 2557            ปี 2556            ปี 2555           
  --------------------------------- ------------ -- -------- -------- -------- -------- -------- ------- -----
                                                    ล้านบาท   ร้อยละ    ล้านบาท   ร้อยละ    ล้านบาท   ร้อยละ   

  รายได้จากสัญญาเช่าซื้อ                                 218.48   79.34    252.00   77.70    221.70   68.24   

  รายได้จากสัญญาเช่าการเงิน                             0.00     0.00     0.06     0.02     1.00     0.31    

  รายได้จากสัญญาเช่าดำเนินงาน                           21.23    7.71     20.32    6.26     18.25    5.62    

  รายได้จากสินเชื่อเพื่อซื้อสินค้าคงคลัง                       14.22    5.16     14.07    4.34     24.38    7.50    

  รายได้จากธุรกิจประมูลรถยนต์เพื่อจำหน่าย                   0.00     0.00     0        0        0.59     0.18    

  รายได้ค่าธรรมเนียมและค่าบริการ                         11.79    4.28     27.45    8.46     43.32    13.33   

  รายได้อื่น                                           9.66     3.51     10.44    3.22     15.67    4.82    

                                    รวม             275.38   100.00            100.00            .00     
  ------------------------------------------------------------------------------------------------------------

หมายเหตุ: ปัจจุบันบริษัทฯ อยู่ระหว่างทบทวนแผนงานเพื่อมาสร้างรายได้ต่อในปี 2558

สำหรับช่องทางการส่งมอบบริการให้กับลูกค้ากลุ่มเป้าหมาย
โดยลูกค้าสามารถใช้บริการผ่านช่องทางการจัดจำหน่ายที่สำนักงานใหญ่และสำนักงานสาขาในส่วนภูมิภาคอีก
8 แห่ง ที่พร้อมให้บริการ ประกอบด้วย สาขาชลบุรี สาขาพระนครศรีอยุธยา สาขาภูเก็ต
สาขานครราชสีมา สาขาขอนแก่น สาขาอุดรธานี สาขาอุบลราชธานี และสำนักงานหาดใหญ่
นอกจากนี้บริษัทฯ ยังให้บริการลูกค้าโดยมีสำนักงานสมาชิกของบริษัทฯ ภายใต้ชื่อ อะมานะฮ์
เอ็กเพรส (Amanah Express) อีกจำนวนมากกว่า 300 แห่งทั่วประเทศ

2.1 ลักษณะผลิตภัณฑ์หรือบริการ

บริษัทฯ เป็นผู้ให้บริการด้านสินเชื่อรถยนต์ครบวงจร สามารถครอบคลุมกลุ่มลูกค้าเป้าหมายทุกกลุ่ม
ไม่ว่าจะเป็นกลุ่มลูกค้าบุคคลธรรมดาหรือกลุ่มลูกค้านิติบุคคล ครอบคลุมทั้งตลาดรถยนต์ใหม่
ตลาดรถยนต์ใช้แล้ว โดยมีโครงสร้างผลิตภัณฑ์และบริการ ดังนี้

1)  ธุรกิจให้บริการสินเชื่อเช่าซื้อ (Amanah Hire Purchase)

สินเชื่อเช่าซื้อรถยนต์ บริษัทฯ ได้พัฒนาผลิตภัณฑ์นี้ภายใต้หลักการ อิญาเราะฮ์ วะอิกตินาอ์ (Ijarah
Wa Igtina) คือ หลักการทำธุรกรรมการเช่าซื้อทรัพย์สิน (Basic Rule of Ijarah)
ซึ่งเป็นหลักการในการทำธุรกรรมที่ถูกต้องตามหลักชะรีอะฮ์ (Shariah)
โดยสามารถอธิบายหลักการดังกล่าวได้ดังนี้

1.  การเช่าซื้อทรัพย์สินตามหลักชะรีอะฮ์นั้น หมายถึง การที่บริษัทฯ ในฐานะเจ้าของทรัพย์
    ได้โอนสิทธิ์ในการใช้ประโยชน์จากทรัพย์ให้ผู้เช่าซื้อใช้สิทธิ์เก็บกินในทรัพย์สินที่ครอบครอง
    (Transferring of Usufruct)
    โดยกำหนดให้ผู้เช่าซื้อเป็นผู้ชำระราคาค่าเช่าซื้อรายเดือนตามที่ได้ตกลงกันไว้เป็นลายลักษณ์อักษรในสัญญาเช่าซื้อ
    หรือหมายถึงการที่บริษัทฯ ในฐานะผู้ให้เช่าซื้อนำทรัพย์สินออกให้ผู้เช่าซื้อได้เช่า
    และให้คำมั่นว่าจะขายทรัพย์สินนั้น หรือว่าจะให้ทรัพย์สินนั้นตกเป็นกรรมสิทธิ์แก่ผู้เช่าซื้อ
    โดยมีเงื่อนไขว่าผู้เช่าซื้อได้ใช้เงินเป็นจำนวนเท่านั้นเท่านี้คราว

2.  ทรัพย์ที่บริษัทฯ ให้เช่าชื้อจะต้องเป็นสินค้าที่มีราคา มีคุณประโยชน์ในการใช้งาน เช่น
    ยานพาหนะ เครื่องจักร เครื่องใช้ไฟฟ้า เป็นต้น ยกเว้นสินค้าเพื่อการอุปโภคและบริโภค เช่น
    เงินตรา ข้าว น้ำตาล เป็นต้น ผู้ให้เช่าซื้อเป็นเจ้าของกรรมสิทธิ์ในทรัพย์
    โดยในสัญญาเช่าซื้อจะต้องกำหนดระยะเวลาเช่าซื้อเริ่มต้นและระยะเวลาสิ้นสุดการเช่าซื้อ
    และผู้เช่าซื้อควรระบุวัตถุประสงค์ของการเช่าซื้อให้ชัดเจน เช่น
    การเช่าซื้อรถยนต์เพื่อใช้เป็นยานพาหนะสำหรับเดินทาง หรือ ขนส่งสินค้า เป็นต้น
    ปัจจุบันบริษัทฯ มีผลิตภัณฑ์สินเชื่อเช่าซื้อรถยนต์สำหรับบริการลูกค้า ดังนี้

-   ผลิตภัณฑ์สินเชื่อเช่าซื้อรถยนต์ใหม่ (Amanah Auto Financing)

    -   ผลิตภัณฑ์สินเชื่อเช่าซื้อรถยนต์ใหม่ กลุ่มลูกค้าบุคคล

    -   ผลิตภัณฑ์สินเชื่อเช่าซื้อรถยนต์ใหม่ กลุ่มผู้ประกอบการรถสาธารณะ

-   ผลิตภัณฑ์สินเชื่อเช่าซื้อรถยนต์ใช้แล้ว (Amanah Used Car Financing)

-   ผลิตภัณฑ์สินเชื่อเช่าซื้อเพื่อการพาณิชย์ (Amanah Auto SME Financing)

-   ผลิตภัณฑ์สินเชื่อเอทีเอ็ม (Amanah Auto To Money)

-   ผลิตภัณฑ์สินเชื่อเช่าซื้อเครื่องจักรกลการเกษตร

2)  ธุรกิจให้บริการสินเชื่อเพื่อซื้อสินค้าคงคลัง (Amanah Inventory Finance)

ผลิตภัณฑ์สินเชื่อเพื่อซื้อสินค้าคงคลังเป็นสินเชื่อที่ผู้จำหน่ายรถยนต์มาขอสินเชื่อโดยมีวัตถุประสงค์เพื่อนำเงินไปซื้อสินค้าคงคลังหรือรถยนต์
เพื่อนำมาจอดโชว์ในห้องแสดงสินค้าเพื่อรอการจำหน่ายต่อไป
โดยวางเอกสารสิทธิ์ทางทะเบียนรถยนต์ไว้เป็นหลักประกัน
และเมื่อผู้จำหน่ายรถยนต์จำหน่ายรถยนต์เป็นที่เรียบร้อยแล้วก็จะดำเนินการชำระเงินเพื่อไถ่ถอน
และนำเอกสารสิทธิ์ทางทะเบียนรถยนต์ไปดำเนินการจดทะเบียนรถยนต์ให้กับผู้ซื้อต่อไป

3)  ธุรกิจให้บริการสัญญาเช่าทางการเงิน (Amanah Financial Lease)

บริษัทฯ ให้บริการประเภทนี้แก่นิติบุคคลที่มีความประสงค์ที่จะจัดหาทรัพย์สินประเภทยานพาหนะ
หรือเครื่องมือ เครื่องจักรต่างๆ
เพื่อการดำเนินงานในกิจการโดยการชำระค่าเช่าเป็นค่าใช้จ่ายรายเดือน
จนครบจำนวนเดือนตามสัญญา
ผู้ทำสัญญาเช่าทางการเงินจะเป็นผู้ดูแลทรัพย์สินและบำรุงรักษาทรัพย์สินนั้นให้อยู่ในสภาพที่ดี
และเมื่อครบสัญญาเช่า ผู้ทำสัญญาเช่ามีสิทธิที่จะขอซื้อทรัพย์ที่เช่าไปเป็นของตนเองตามราคาตลาด
หรือส่งมอบทรัพย์คืนให้กับบริษัทฯ เพื่อดำเนินการให้เช่าหรือจำหน่ายต่อไป

4)  ธุรกิจให้บริการสัญญาเช่าดำเนินงาน (Amanah Operating Lease)

เป็นธุรกิจของบริษัทฯ ที่เริ่มดำเนินการในปี 2554
เป็นการให้บริการรถยนต์เช่าสำหรับผู้บริหารและพนักงานของบริษัทต่างๆ
ซึ่งการให้เช่านี้ทำเป็นสัญญาเช่า โดยให้สิทธิลูกค้าใช้รถยนต์ในระยะเวลาเช่าตามที่ตกลงกัน
ซึ่งระยะเวลาเช่ารถยนต์เพื่อการดำเนินงานส่วนใหญ่จะอยู่ในช่วง 1-5 ปี
โดยลูกค้าจะจ่ายค่าเช่าเป็นรายเดือนและรับผิดชอบในส่วนของค่าน้ำมันเชื้อเพลิงที่ใช้
ส่วนผู้ให้เช่ารับผิดชอบค่าบำรุงรักษา ค่าประกันภัย ตลอดจนค่าใช้จ่ายอื่นๆ ปัจจุบันบริษัทฯ
ให้บริการธนาคารอิสลามแห่งประเทศไทยและบริษัทในเครือ ซึ่งในอนาคตบริษัทฯ
จะขยายการบริการนี้ให้ครอบคลุมหน่วยงานอื่นๆ ให้มากขึ้นทั้งในภาครัฐ รัฐวิสาหกิจ และเอกชน

5)  ธุรกิจตัวแทนให้บริการ (Outsource Services)

เป็นการให้บริการงานบริการด้านบุคลากรสำหรับงานพื้นฐานต่างๆ เช่น พนักงานขับรถยนต์
พนักงานรับ-ส่งเอกสาร พนักงานรับโทรศัพท์ เป็นต้น

6)  ธุรกิจให้บริการด้านรถยนต์ต่างๆ

เป็นการให้บริการด้านอื่นๆ ที่เกี่ยวข้องกับธุรกิจของบริษัทฯ
โดยมีกลุ่มลูกค้าเป้าหมายเป็นลูกค้าที่ใช้บริการสินเชื่อเช่าซื้อรถยนต์ เช่น บริการด้านการจัดทำ
และต่ออายุกรมธรรม์ประกันภัยรถยนต์ พ.ร.บ. และงานบริการด้านทะเบียนรถยนต์ เป็นต้น

7) ธุรกิจการจำหน่ายตู้หยอดเหรียญและสัญญาร่วมลงทุน

ในปี 2557 บริษัทฯ ได้ดำเนินการจัดหาผลิตภัณฑ์ใหม่เพิ่มเติม
โดยได้เป็นผู้จำหน่ายผลิตภัณฑ์ตู้หยอดเหรียญ แบ่งเป็น ตู้จำหน่ายน้ำมัน
และตู้เติมเงินอัตโนมัติสำหรับโทรศัพท์เคลื่อนที่ โดยใช้ตราสินค้า “Amanah”
เพื่อเป็นการสร้างอาชีพและรายได้ให้กับลูกค้า โดยผู้ซื้อสินค้าดังกล่าวสามารถซื้อเป็นเงินสด
หรือทำสัญญาร่วมทำธุรกิจได้พัฒนาผลิตภัณฑ์นี้ภายใต้หลักการ วะกาละฮ์

2.2 การตลาดและการแข่งขัน

2.2.1 กลุ่มลูกค้าเป้าหมายของบริษัทฯ ประกอบด้วย

  1) กลุ่มลูกค้าธุรกิจหรือสถาบัน (Corporate Business)

ประกอบด้วยองค์กรธุรกิจขนาดใหญ่ทั้งภาคเอกชนและภาครัฐ โดยเฉพาะรัฐวิสาหกิจ
โดยบริการหลักที่บริษัทฯ นำเสนอ คือ ผลิตภัณฑ์สวัสดิการสินเชื่อเช่าซื้อ (Auto Financing for
Employee) ให้กับพนักงานของสถาบันที่เข้าร่วมโครงการ

  2) กลุ่มลูกค้าธุรกิจขนาดกลางและขนาดย่อม (SMEs Business)

ประกอบด้วยองค์กรธุรกิจขนาดกลางและขนาดย่อม
โดยมุ่งเน้นให้ความสำคัญกับผู้ประกอบการที่อยู่ในอุตสาหกรรมการผลิตและจำหน่ายอาหารฮาลาล
(Halal Food) และธุรกิจการประกอบการรถยนต์รับจ้างสาธารณะ
ทั้งประจำทางและไม่ประจำทาง

  3) กลุ่มลูกค้ารายย่อย (Consumer Group)

เป็นกลุ่มลูกค้าเป้าหมายหลักของบริษัทฯ
ซึ่งมีวัตถุประสงค์ในการใช้บริการสินเชื่อเช่าซื้อรถยนต์ใหม่หรือรถยนต์ใช้แล้ว
โดยมีวัตถุประสงค์เพื่อใช้ในการเดินทาง หรือใช้เป็นเครื่องมือในการประกอบอาชีพ
รวมถึงผลิตภัณฑ์ใหม่คือตู้หยอดเหรียญ

2.2.2 ช่องทางการจัดจำหน่าย

1)  การส่งมอบบริการผลิตภัณฑ์ทางการเงินของบริษัทฯ ได้กำหนดไว้ นั่นคือ
    ลูกค้าสามารถติดต่อขอใช้บริการได้ที่สำนักงานใหญ่และสำนักงานสาขาในภูมิภาค จำนวน 8
    แห่ง ได้แก่ สาขาชลบุรี สาขาพระนครศรีอยุธยา สาขาภูเก็ต สาขานครราชสีมา
    สาขาขอนแก่น สาขาอุดรธานี สาขาอุบลราชธานี และสำนักงานหาดใหญ่

2)  บริษัทฯ จำหน่ายผลิตภัณฑ์สินเชื่อเช่าซื้อโดยใช้ช่องทางของพนักงานลูกค้าสัมพันธ์ (Customer
    Relationship Officer) เป็นพนักงานขายของบริษัทฯ โดยบริษัทฯ
    ได้จัดตั้งทีมงานขายทั้งในเขตกรุงเทพมหานครและภูมิภาค บริษัทฯ
    มุ่งเน้นให้พนักงานลูกค้าสัมพันธ์ (CRO) นำเสนอผลิตภันฑ์สินเชื่อเช่าซื้อของบริษัทฯ
    และสร้างความสัมพันธ์ที่ดีกับกลุ่มตัวแทนจำหน่ายรถยนต์ รวมถึงพันธมิตรทางธุรกิจด้านต่างๆ
    ของบริษัทฯ

3)  สำนักงานสมาชิกของบริษัทฯ ที่มีชื่อเรียกว่า อะมานะฮ์ เอ็กเพรส (Amanah Express)
    ซึ่งมีสำนักงานมากกว่า 300 แห่งทั่วประเทศ

4)  การติดต่อผ่านเว็บไซต์ของบริษัทฯ www.amanah.co.th

5)  ติดต่อผ่านศูนย์บริการลูกค้า (Customer Care Center) โทร 02 612 3232

2.2.3 การวิเคราะห์ภาวะอุตสาหกรรมและการแข่งขัน

2.2.3.1 ภาวะอุตสาหกรรม

ยอดคงค้างสินเชื่อเพื่อเช่าซื้อรถในระบบธนาคารพาณิชย์ปี 2557 ชะลอตัวต่อเนื่องจากปี 2556
โดยมีปัจจัยหลักจากโครงการรถคันแรกที่ทำให้เกิดแรงซื้อล่วงหน้าจำนวนมากและฐานเปรียบเทียบที่สูง
ประกอบกับปัจจัยเศรษฐกิจและอำนาจซื้อของผู้บริโภคที่ลดลง
ส่งผลกระทบโดยตรงต่อยอดขายรถยนต์ใหม่
ขณะเดียวกันยังส่งผลกระทบต่อตลาดรถใช้แล้วให้มีราคาลดต่ำลงแรง
ซึ่งทำให้เกิดปัญหาการทิ้งรถและสถาบันการเงินต้องเร่งระบายรถยึด
รวมถึงปัญหาหนี้เสียที่เพิ่มขึ้นตามมา
โดยในปีที่ผ่านมาตลาดรถยนต์โดยรวมในประเทศหดตัวลงประมาณ 35%

ตารางแสดงยอดขายรถยนต์ในประเทศไทย ตั้งแต่ปี 2553-2557 (หน่วย: คัน)

  --------------------------------------------------------------------------
  ประเภทรถยนต์        ปี 2553     ปี 2554     ปี 2555      ปี 2556     ปี 2557
  ------------------ ---------- ---------- ----------- ---------- ----------
  รถยนต์นั่ง            346,644    360,444    670,854     631,223    369,836

  รถยนต์เพื่อการพาณิชย์   453,713    433,637    763,815     699,455    511,996

  รวม                800,357    794,081    1,434,669              881,832
  --------------------------------------------------------------------------

ที่มา: โตโยต้า

ภาพรวมยอดขายรถยนต์ในประเทศปี 2558 คาดว่าจะยังคงมียอดขายต่ำกว่า 1 ล้านคันต่อไปอีก 1
ปี โดยยอดขายจะมีประมาณ 900,000 ถึง 950,000 คัน ขยายตัว 4-9%
เนื่องจากปัญหาหนี้ครัวเรือนที่ยังคงสูงอยู่ ซึ่งอาจทำให้มีการอนุมัติสินเชื่อเช่าซื้อรถยนต์ที่ยากขึ้น
อีกทั้งราคาสินค้าเกษตรโดยเฉพาะข้าวและยางพาราที่ตกต่ำต่อเนื่อง
ส่งผลให้ยอดขายรถยนต์ในบางภูมิภาคที่เป็นแหล่งเพาะปลูก
อาจต้องเผชิญกับภาวะตลาดที่ซบเซาอยู่โดยเฉพาะพื้นที่ภาคใต้และภาคกลาง
และสภาพเศรษฐกิจต่างประเทศที่ยังน่ากังวลซึ่งอาจทำให้การส่งออกและการท่องเที่ยวฟื้นตัวในกรอบที่ค่อนข้างจำกัด
รวมถึงจำนวนรถมือสองใหม่ๆ ที่หลุดไฟแนนซ์เข้ามาแข่งขันในตลาดจำนวนมาก
จะเป็นแรงกดดันสำคัญในปี 2558

(ที่มา: ศูนย์วิจัยกสิกรไทย)

2.2.3.2 สถานภาพและศักยภาพในการแข่งขันของบริษัทฯ

ตั้งแต่ปี 2554 เป็นต้นมา
ในตลาดรถยนต์ใช้แล้วเริ่มเห็นผู้ประกอบการที่เป็นสถาบันการเงินก้าวเข้าสู่ธุรกิจนี้มากขึ้น
ทั้งด้วยการปล่อยสินเชื่อทางตรงและด้วยการซื้อพอร์ตสินเชื่อจากผู้ประกอบการให้เช่าซื้อรายย่อย
ด้วยจุดเด่นด้านผลตอบแทนของอัตรากำไรของรถยนต์ใช้แล้วที่สูงกว่ารถใหม่ประมาณ 1.5-2.5%
อีกทั้งตลาดที่มีมูลค่าสูงรองจากตลาดรถยนต์ใหม่

ในปี 2557 บริษัทฯ ยังคงรักษาฐานลูกค้าเดิม พร้อมกับการขยายฐานลูกค้าใหม่
ประกอบกับการมีความสัมพันธ์ที่ดีกับผู้แทนผู้จำหน่ายรถยนต์ (Dealer)
ความสามารถในการบริหารต้นทุนที่มีประสิทธิผล ความชำนาญในการบริหารความเสี่ยง
และการบริหารและติดตามหนี้อย่างมีประสิทธิภาพ ทำให้บริษัทฯ มีศักยภาพในการแข่งขัน
และเชื่อมั่นว่าจะสามารถขยายส่วนแบ่งการตลาดของธุรกิจเช่าซื้อต่อไปได้

2.2.3.3 แนวโน้มอุตสาหกรรม ในปี 2558

สำหรับเศรษฐกิจไทยในปี 2558
สำนักงานเศรษฐกิจการคลังคาดว่าเศรษฐกิจไทยมีแนวโน้มขยายตัวในอัตราเร่งขึ้นมาอยู่ที่ร้อยละ
3.9 (โดยมีช่วคาดการณ์ที่ร้อยละ 3.4-4.4)
โดยได้รับแรงส่งของการใช้จ่ายภาครัฐที่คาดว่าจะเพิ่มขึ้น
โดยเฉพาะจากโครงการลงทุนยกระดับโครงสร้างพื้นฐานขนาดใหญ่ด้านการคมนาคมขนส่ง
เม็ดเงินจากงบกลางที่กันไว้เบิกจ่ายเหลื่อมปีและงบไทยเข็มแข็ง
การลงทุนของรัฐวิสาหกิจที่ยังเบิกจ่ายได้เพิ่มขึ้นอย่างต่อเนื่อง
และกรอบวงเงินงบประมาณรายจ่ายลงทุนในปี 2559 ทีเพิ่มขึ้น
รวมทั้งมาตรการการเพิ่มประสิทธิภาพในการเบิกจ่าย
ประกอบกับอุปสงค์จากต่างประเทศคาดว่าจะขยายตัวดีขึ้นจากจำนวนนักท่องเที่ยวที่มีแนวโน้มเพิ่มขึ้นภายหลังสถานการณ์ทางการเมืองภายในประเทศคลี่คลายลง
อย่างไรก็ตาม
การส่งออกสินค้าของไทยในปีนี้จะยังมีข้อจำกัดในการขยายตัวจากความไม่แน่นอนของการฟื้นตัวของเศรษฐกิจโลก
นอกจากนี้การบริโภคและการลงทุนภาคเอกชนคาดว่าจะปรับตัวดีขึ้นตามภาวะเศรษฐกิจภาพรสวมที่ฟื้นตัวขั้นและนโยบายภาครัฐที่มีความชัดเจน
ซึ่งจะส่งผลให้ความเชื่อมั่นของนักลงทุนและผู้บริโภคปรับตัวดีขึ้นตาม
ในด้านเสถียรภาพภายในประเทศ คาดว่าอัตราเงินเฟ้อทั่วไปในปี 2558 จะอยู่ที่ร้อยละ 0.9

(ที่มา: สำนักงานเศรษฐกิจการคลัง)

สำหรับแนวโน้มธุรกิจสินเชื่อเพื่อเช่าซื้อรถยนต์ในช่วงไตรมาสแรกของปี 2558
จะยังอยู่ภายใต้แรงกดดันเช่นเดียวกับปีที่ผ่านมา ทั้งจากปัจจัยด้านการฟื้นตัวของเศรษฐกิจ
สถาบันการเงินยังคงเน้นการพิจารณาสินเชื่ออย่างระมัดระวัง
อย่างน้อยจนกว่าจะเห็นสัดส่วนเอ็นพีแอล (NPLs) ที่เริ่มทรงตัว
ซึ่งทำให้มีความเป็นไปได้ที่อาจจะยังเห็นยอดคงค้างสินเชื่อเช่าซื้อในระบบธนาคารพาณิชย์อยู่ในระดับใกล้เคียงกับเมื่อสิ้นปี
2557

ธุรกิจสินเชื่อเช่าซื้อ อาจจะผ่านจุดต่ำสุดในช่วงครึ่งแรกของปี 2558 และฟื้นตัวได้อย่างช้าๆ
ทำให้สินเชื่อรวมในปี 2558 ยังเติบโตได้ในระดับต่ำ
โดยมีปัจจัยหลักจากยอดขายรถยนต์ใหม่ที่คงจะทยอยปรับตัวเพิ่มขึ้นอย่างช้าๆ
ขณะเดียวกันการแข่งขันของผู้ให้บริการสินเชื่อเช่าซื้อรถยนต์
น่าจะยังคงหลีกเลี่ยงการแข่งขันด้านราคา เพราะส่วนต่างดอกเบี้ย (Margins)
ค่อนข้างต่ำมากอยู่แล้ว ส่วนการแข่งขันด้านเทอมการชำระเงิน อาจมีผลต่อคุณภาพลูกหนี้
ซึ่งยังเป็นประเด็นที่บริษัทให้ความสำคัญในการเฝ้าระวังปัญหาหนี้อยู่ นอกจากนี้
ยังต้องติดตามประเด็นการบังคับใช้กฎหมายค้ำประกันฯ ในเดือนกุมภาพันธ์ 2558
ซึ่งหน่วยงานทางการอยู่ระหว่างการหาข้อสรุปเพื่อหลีกเลี่ยงผลกระทบธุรกิจในวงกว้างต่อไป

(ที่มา: ศูนย์วิจัยกสิกรไทย)

2.3 การจัดหาเงินทุน

บริษัทฯ ได้มีการใช้วงเงินกู้ยืมระยะสั้นจากธนาคารอิสลามแห่งประเทศไทย
ซึ่งเป็นผู้ถือหุ้นใหญ่เป็นหลัก นอกจากนี้
ยังได้มีการใช้เงินให้กู้ยืมจากธนาคารพาณิชย์อื่นและบริษัทย่อยตามความจำเป็น ทั้งนี้
เพื่อให้สอดคล้องกับหลักชะรีอะฮ์

3. ปัจจัยความเสี่ยง

ปัจจัยความเสี่ยง คือ ต้นเหตุหรือสาเหตุที่มาของความเสี่ยงที่จะทำให้ไม่บรรลุวัตถุประสงค์ที่กำหนดไว้โดยต้องระบุได้ด้วยว่าเหตุการณ์นั้นจะเกิดที่ไหน เมื่อใด เกิดขึ้นได้อย่างไร และทำไม ทั้งนี้ สาเหตุของความเสี่ยงที่ระบุควรเป็นสาเหตุที่แท้จริง เพื่อจะได้วิเคราะห์และกำหนดมาตรการป้องกัน หรือลดความเสี่ยงในภายหลังได้อย่างถูกต้อง 

การระบุปัจจัยความเสี่ยง

ปัจจัยความเสี่ยงของหน่วยงานสามารถเกิดขึ้นได้ทั้งจากปัจจัยภายในและปัจจัยภายนอก
ซึ่งปัจจัยเหล่านี้จะส่งผลกระทบถึงวัตถุประสงค์ เป้าหมาย หรือผลการดำเนินงานในหน่วยงาน
เนื่องจากปัจจัยความเสี่ยงแต่ละชนิดมีผลกระทบต่อการดำเนินงานและการบรรลุวัตถุประสงค์ของหน่วยงานไม่เท่ากัน
บางชนิดมีผลกระทบทันที บางชนิดมีผลกระทบในระยะยาว ดังนั้น
ผู้บริหารต้องติดตามพิจารณาและระบุปัจจัยความเสี่ยงที่เกิดขึ้นให้ครอบคลุมทุกประเด็นปัญหาที่คาดว่าจะเกิด
ซึ่งควรครอบคลุมถึง

(1) ผลกระทบจากปัจจัยทางด้านเศรษฐกิจ สังคม การเมือง อุตสาหกรรม
และสิ่งแวดล้อมต่อการดำเนินงาน

(2) ปัจจัยความเสี่ยงที่ได้ระบุไว้ในการวางแผน และการประมาณการของหน่วยงาน

(3) ข้อตรวจพบที่ได้จากการตรวจสอบ การสอบทาน การติดตาม และประเมินผล

(4) ปัจจัยอื่นๆ ที่มีผลกระทบต่อการบรรลุวัตถุประสงค์ของหน่วยงาน เช่น
ปัจจัยที่ทำให้การดำเนินงานในอดีตที่ผ่านมาไม่บรรลุตามวัตถุประสงค์ คุณภาพของบุคลากร
การเปลี่ยนแปลงบุคลากรที่รับผิดชอบในการบริหารหรือปฏิบัติงาน
การเปลี่ยนแปลงที่เกิดจากเงื่อนไขตามกฎหมาย ระเบียบ และข้อกำหนดต่างๆ
ที่มีผลกระทบต่อการดำเนินงานของหน่วยงาน ฯลฯ

การวิเคราะห์และจัดระดับความเสี่ยง

การวิเคราะห์ถึงผลกระทบของปัจจัยความเสี่ยงที่มีต่อหน่วยงาน
ซึ่งโดยปกติปัจจัยความเสี่ยงแต่ละปัจจัยมีผลกระทบต่อหน่วยงานมากน้อยไม่เท่ากัน
การวิเคราะห์ปัจจัยความเสี่ยงมีหลายวิธีแตกต่างกัน
ผู้บริหารควรให้ความสำคัญกับความเสี่ยงที่มีนัยสำคัญ และมีโอกาสเกิดขึ้นบ่อยๆ บริษัทฯ
จึงได้พิจารณาเลือกใช้วิธีการหรือเทคนิคที่ใช้วิเคราะห์ให้เหมาะสมกับขนาด ลักษณะการดำเนินงาน
เพื่อให้สามารถประเมินระดับความสำคัญของความเสี่ยงได้ ทั้งในเชิงปริมาณและคุณภาพ
รวมทั้งผลเสียหายที่อาจเกิดจากความเสี่ยงนั้น ขั้นตอนการวิเคราะห์ปัจจัยความเสี่ยงจะเป็นดังนี้

(1) ประเมินระดับความสำคัญของปัจจัยความเสี่ยง คือ
การนำปัจจัยความเสี่ยงแต่ละปัจจัยมาพิจารณาถึงความสำคัญว่าหากเกิดขึ้นแล้วมีผลกระทบต่อหน่วยงานมากน้อยแค่ไหน
โดยอาจวัดเป็นระดับน้อย ปานกลาง สูง

(2) ประเมินความถี่ที่ปัจจัยความเสี่ยงจะเกิดขึ้น คือ
การพิจารณาว่าปัจจัยความเสี่ยงที่ได้เรียงลำดับความสำคัญไว้แล้ว
มีโอกาสที่จะเกิดปัจจัยความเสี่ยงนั้นในระดับน้อยมาก น้อย ปานกลาง สูง
การวิเคราะห์โดยการประเมินความสำคัญและการประเมินความถี่ที่ปัจจัยความเสี่ยงจะเกิดขึ้น
อาจใช้ผสมผสานกัน เช่น ปัจจัยความเสี่ยงบางอย่างมีอัตราความถี่สูง
เมื่อเกิดขึ้นแต่ละครั้งสูญเสียเงินน้อย แต่ถ้าเกิดบ่อยๆ เข้า
โดยรวมอาจมีจำนวนเงินสูงก็จะทำให้เกิดความสำคัญได้

(3) เลือกใช้เทคนิคการวิเคราะห์ความเสี่ยงที่เหมาะสม
โดยบางครั้งอาจไม่จำเป็นต้องวิเคราะห์ในรูปตัวเลข แต่อาจวิเคราะห์ออกมาเป็นระดับต่างๆ เช่น
สำคัญมาก ปานกลาง หรือน้อย เป็นต้น

กำหนดวิธีการควบคุมความเสี่ยง

  เมื่อหน่วยงานสามารถวิเคราะห์และจัดลำดับความเสี่ยงแล้ว
  ฝ่ายบริหารได้พิจารณาหาวิธีเพื่อป้องกันความเสี่ยงนั้นๆ
  โดยคำนึงถึงค่าใช้จ่ายที่ต้องใช้ว่าคุ้มกับประโยชน์ที่จะได้รับหรือไม่
  ซึ่งในการกำหนดแนวทางในการป้องกันหรือลดความเสี่ยง
  ผู้บริหารจะพิจารณาว่าความเสี่ยงที่เกิดขึ้นนั้นเป็นความเสี่ยงในลักษณะใด ซึ่งมีกลยุทธ์ ดังนี้

(1) กำหนดโครงสร้างพื้นฐานของการบริหารความเสี่ยง
กำหนดผู้รับผิดชอบกระบวนการบริหารความเสี่ยง
และกำหนดความสัมพันธ์ระหว่างหน้าที่การบริหารความเสี่ยงกับหน้าที่การประเมินความเสี่ยง
การบริหารความเสี่ยงที่มีประสิทธิภาพจะเริ่มต้นด้วยการกำหนดวัตถุประสงค์
ซึ่งสัมพันธ์กับกลยุทธ์และโอกาสที่จะเกิดความเสี่ยงที่มีนัยสำคัญ บริษัทฯ
จะประเมินความเสี่ยงด้วยการระบุผลกระทบที่อาจเกิดขึ้น การจัดลำดับความสำคัญ
และการวัดผลกระทบของความเสี่ยงเหล่านั้นที่อาจเกิดขึ้นต่อหน่วยงาน

(2) ประเมินความเสี่ยงของหน่วยงาน กำหนดกรอบแนวคิด
ซึ่งจะใช้ระบุความเสี่ยงทั้งหมดที่เป็นไปได้ เพื่อใช้เป็นจุดเริ่มต้นในการประเมินความเสี่ยง
มองภาพรวมของความเสี่ยงที่มีความสำคัญที่สุดก่อน และจัดสรรทรัพยากรให้อย่างเหมาะสม

(3) พัฒนากลยุทธ์การบริหารความเสี่ยง กลยุทธ์การบริหารความเสี่ยงที่จะประสบความสำเร็จ
ต้องมีความเกี่ยวเนื่องหรือสอดคล้องกับกลยุทธ์ของหน่วยงานโดยตรง
กลยุทธ์การบริหารความเสี่ยงต้องได้รับการพัฒนาให้เหมาะสมกับความเสี่ยงแต่ละประเภท เช่น
กลยุทธ์การหลีกเลี่ยงความเสี่ยง การลดความเสี่ยง การกระจายความเสี่ยง
และการถ่ายโอนความเสี่ยง เป็นต้น

(4) พัฒนาและปรับปรุงประสิทธิภาพการบริหารความเสี่ยง
หน่วยงานต้องพัฒนาเทคนิคการบริหารความเสี่ยงอย่างสม่ำเสมอ เพื่อใช้เป็นแนวปฏิบัติของหน่ายงาน
โดยเฉพาะการบริหารความเสี่ยงในกิจกรรมที่มีความเสี่ยงเฉพาะเรื่อง

(5) การติดตามประเมินผลกระบวนการบริหารความเสี่ยง เป็นขั้นตอนของหน่วยงาน
ต้องอาศัยงานด้านตรวจสอบภายใน โดยในขั้นตอนนี้รวมถึงการติดตามการปฏิบัติงานในหน้าที่อื่นๆ
เช่น การปฏิบัติตามกฎหรือระเบียบ และการให้ความสำคัญต่อสภาพแวดล้อมและความปลอดภัย
อย่างไรก็ตาม การบริหารความเสี่ยงที่สัมฤทธิ์ผล หมายรวมถึง
การเสาะแสวงหาความเสี่ยงที่อาจเกิดขึ้น
การเชื่อมโยงการประเมินผลตอบแทนที่เพิ่มค่าให้แก่ผู้ถือหุ้น (สำหรับธุรกิจ) และหน่วยงาน

(6) การพัฒนาหรือปรับปรุงกระบวนการบริหารความเสี่ยง การปรับปรุง
และพัฒนาการบริหารความเสี่ยงอย่างต่อเนื่อง
มีความสำคัญอย่างยิ่งต่อการประสบความสำเร็จของหน่วยงานในที่สุด
แหล่งข้อมูลที่สามารถนำมาใช้ในการปรับปรุงการบริหารความเสี่ยงนั้น
รวมถึงข้อมูลสารสนเทศที่ถูกต้องเชื่อถือได้และข้อมูลที่เกิดจากการสะท้อนความเสี่ยงของหน่วยงาน
การปรับปรุงต้องรวมถึงระบบการวัดเป็นจำนวนหน่วยที่ใช้ได้ในระยะยาว เช่น จำนวน
และผลกระทบจากความเสี่ยงที่ได้รับการจัดการภายในกระบวนการ ฯลฯ
ในการปรับปรุงพัฒนาการบริหารความเสี่ยงนั้น ระบบการวัดผลที่เชื่อถือได้จึงเป็นสิ่งจำเป็น
และจะทำให้หน่วยงานสามารถทราบขนาดความเสี่ยง
และผลกระทบที่หน่วยงานจะสามารถรับได้หรือไม่เพียงใด

ทั้งนี้ บริษัทฯ ได้กำหนดปัจจัยความเสี่ยงที่มีผลกระทบต่อการดำเนินธุรกิจของบริษัทฯ ออกเป็น 6 ด้าน ดังนี้

1.  ความเสี่ยงด้านกลยุทธ์

ความเสี่ยงด้านกลยุทธ์ คือ ความเสี่ยงที่เกิดจากการกำหนดแผนกลยุทธ์ แผนดำเนินงาน
และการนำไปปฏิบัติไม่เหมาะสม หรือไม่สอดคล้องกับปัจจัยภายในและสภาพแวดล้อมภายนอก
อันส่งผลกระทบต่อรายได้ หรือ ความดำรงอยู่ของบริษัทฯ

1.  ความเสี่ยงด้านเครดิต

ความเสี่ยงด้านเครดิต คือ
โอกาสหรือความน่าจะเป็นที่คู่สัญญาไม่สามารถปฏิบัติตามภาระที่ตกลงไว้ในสัญญา
รวมถึงโอกาสที่คู่ค้าจะถูกปรับลดอันดับความเสี่ยงด้านเครดิต
ซึ่งอาจส่งผลกระทบต่อรายได้ของบริษัทฯ

2.  ความเสี่ยงด้านตลาด

ความเสี่ยงด้านตลาด คือ ความเสี่ยงที่เกิดจากการเคลื่อนไหวของอัตรากำไร และระดับราคา
ที่มีผลกระทบในทางลบต่อรายได้ของบริษัทฯ

3.  ความเสี่ยงด้านสภาพคล่อง

ความเสี่ยงด้านสภาพคล่อง คือ ความเสี่ยงที่เกิดจากการที่บริษัทฯ
ไม่สามารถปฏิบัติตามภาระผูกพันในการชำระเงินเมื่อครบกำหนด
เนื่องจากไม่สามารถเปลี่ยนสินทรัพย์เป็นเงินสดได้ หรือไม่สามารถจัดหาเงินทุนได้เพียงพอ
หรือสามารถหาเงินมาชำระได้แต่ด้วยต้นทุนที่สูงเกินกว่าระดับที่ยอมรับได้
ซึ่งอาจส่งผลกระทบต่อรายได้ของบริษัทฯ

4.  ความเสี่ยงด้านการปฎิบัติการ

ความเสี่ยงด้านการปฏิบัติการ หมายถึง
ความเสี่ยงที่จะเกิดความเสียหายอันเนื่องมาจากการขาดการกำกับดูแลกิจการที่ดีหรือขาดธรรมาภิบาลในองค์กร
และการขาดการควบคุมที่ดี โดยอาจเกี่ยวข้องกับกระบวนการปฏิบัติงานภายใน คน ระบบงาน
หรือเหตุการณ์ภายนอก และส่งผลกระทบต่อรายได้ของบริษัทฯ

5.  ความเสี่ยงด้านชะรีอะฮ์

ความเสี่ยงด้านชะรีอะฮ์ หมายถึง ความเสี่ยงที่เกิดจากการดำเนินงาน กระบวนการทำงาน
การนำเสนอผลิตภัณฑ์ รวมทั้งบริการของบริษัทฯ ที่อาจไม่สอดคล้องกับหลักชะรีอะฮ์
ตามที่คณะที่ปรึกษาชะรีอะฮ์ของบริษัทฯ กำหนด และ/หรือ
ขัดต่อพระราชบัญญัติธนาคารอิสลามแห่งประเทศไทย พ.ศ.2545 ซึ่งอาจส่งผลกระทบต่อสถานะ
ชื่อเสียง สภาพคล่อง รายได้ ซึ่งบริษัทฯ ให้ความสำคัญสูงสุด
เนื่องจากเป็นความเสี่ยงเฉพาะของบริษัทฯ

ทั้งนี้ หากระบุความเสี่ยงแบบเฉพาะเจาะจง สามารถแบ่งได้ ดังนี้

1)  ความเสี่ยงในการประกอบธุรกิจ

ความเสี่ยงจากการเปลี่ยนแปลงนโยบายรัฐบาล ระเบียบ ข้อบังคับ และกฎหมายต่างๆ
ที่เกี่ยวข้องกับบริษัทฯ

บริษัทฯ มีการประกอบธุรกิจหลักประเภทเช่าซื้อ ซึ่งในปีที่ผ่านมามีรายได้ 218.48 ล้านบาท
หรือคิดเป็นสัดส่วนร้อยละ 79.34
ความสามารถในการเติบโตของธุรกิจดังกล่าวขึ้นอยู่กับนโยบายและการบริหารงานทางด้านอุตสาหกรรมรถยนต์ของรัฐบาลในแต่ละสมัย
โดยการเปลี่ยนแปลงนโยบายด้านภาษี รวมถึงการออกกฎระเบียบและข้อบังคับ เช่น
นโยบายรถคันแรก อาจส่งผลกระทบต่อการประมูลขายรถยนต์มือสองของบริษัทฯ ซึ่งจะทำให้บริษัทฯ
มีผลกำไรที่ลดลงได้

ทั้งนี้ บริษัทฯ ได้ดำเนินการบริหารจัดการความเสี่ยงนี้
โดยวิเคราะห์นโยบายด้านอุตสาหกรรมรถยนต์ของรัฐบาลและผลกระทบต่อบริษัทฯ
และมีการวางแผนรองรับการเปลี่ยนแปลงดังกล่าว โดยให้ความร่วมมือกับหน่วยงานของรัฐ
รวมทั้งการให้ความร่วมมือเข้าประชุมและสัมมนาร่วมกับหน่วยงานราชการเพื่อให้ข้อมูลและติดตามความเคลื่อนไหวอย่างใกล้ชิด

2)  ความเสี่ยงด้านการเงิน

ความเสี่ยงด้านอัตราผลตอบแทน

ความเสี่ยงด้านอัตราผลตอบแทน หมายถึง
ความเสี่ยงที่เกิดจากการเปลี่ยนแปลงที่จะเกิดขึ้นในอนาคตของอัตราผลตอบแทนในตลาด
ซึ่งส่งผลกระทบต่อการดำเนินงานและกระแสเงินสดของบริษัทฯ บริษัทฯ
มีความเสี่ยงด้านอัตราผลตอบแทนที่เกิดจากเงินฝากธนาคาร ลูกหนี้ตามสัญญาเช่าซื้อ
ลูกหนี้ตามสัญญาเช่าการเงิน ลูกหนี้สินเชื่อเพื่อซื้อสินค้า เงินเบิกเกินบัญชีธนาคาร
และเงินกู้ยืมระยะสั้นจากสถาบันการเงิน บริษัทฯ ได้ลดความเสี่ยงดังกล่าว
โดยทำให้แน่ใจว่าผลตอบแทนที่เกิดจากสินทรัพย์และหนี้สินทางการเงินส่วนใหญ่มีอัตราผลตอบแทนคงที่

3)  ความเสี่ยงที่มีผลกระทบต่อสิทธิหรือการลงทุนของผู้ถือหลักทรัพย์

ความเสี่ยงจากบริษัทฯ มีผู้ถือหุ้นรายใหญ่ > 25 %

บริษัทฯ มีผู้ถือหุ้นใหญ่ คือ ธนาคารอิสลามแห่งประเทศไทย เป็นผู้ถือหุ้นร้อยละ 49
ของจำนวนหุ้นที่จำหน่ายได้แล้วทั้งหมด
จึงอาจทำให้กลุ่มผู้ถือหุ้นดังกล่าวสามารถใช้สิทธิคัดค้านหรือไม่อนุมัติการลงมติในการประชุมผู้ถือหุ้นในเรื่องต่างๆ
ที่ข้อบังคับบริษัทฯ หรือกฎหมายที่เกี่ยวข้องกำหนดให้ได้รับคะแนนเสียงไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนนได้

4. ทรัพย์สินที่ใช้ในการประกอบธุรกิจ

1.  อาคาร ที่ดิน และอุปกรณ์

ณ วันที่ 31 ธันวาคม 2557 บริษัทฯ มีอาคารและอุปกรณ์ที่ใช้ในการประกอบธุรกิจ
โดยมีรายละเอียดดังนี้

1.  อาคาร ที่ดินที่ใช้ประกอบธุรกิจ

  (1) สัญญาเช่าอาคาร สำนักงานใหญ่ มีรายละเอียดสัญญาเช่าอาคาร ดังนี้

+-----------------+----------------------------------------------------+
| คู่สัญญา           | : นางนิตยาภา โตสงวน (ผู้ให้เช่า)                        |
+=================+====================================================+
|                 | : บริษัท อะมานะฮ์ ลิสซิ่ง จำกัด (มหาชน) (ผู้เช่า)            |
+-----------------+----------------------------------------------------+
| ระยะเวลาของสัญญา | : 10 ปี นับตั้งแต่ 1 พฤษภาคม 2557 ถึง 30 เมษายน 2567     |
+-----------------+----------------------------------------------------+
| อัตราค่าเช่า       | : 1 มกราคม 2557 – 30 เมษายน 2560 จำนวน 2.88        |
|                 | ล้านบาทต่อปี                                          |
+-----------------+----------------------------------------------------+
|                 | : 1 พฤษภาคม 2560 – 30 เมษายน 2564 จำนวน 3.00       |
|                 | ล้านบาทต่อปี                                          |
|                 |                                                    |
|                 | : 1 พฤษภาคม 2564 – 30 เมษายน 2567 จำนวน 3.12       |
|                 | ล้านบาทต่อปี                                          |
+-----------------+----------------------------------------------------+

(2) สัญญาเช่าอาคาร สาขานครราชสีมา มีรายละเอียดสัญญาเช่าอาคาร ดังนี้

  -----------------------------------------------------------------------
  คู่สัญญา                : นางมนิดา จันทร์ผ่อง (ผู้ให้เช่า)
  -------------------- --------------------------------------------------
                       : บริษัท อะมานะฮ์ ลิสซิ่ง จำกัด (มหาชน) (ผู้เช่า)

  ระยะเวลาของสัญญา      : 3 ปี นับตั้งแต่ 1 พฤษภาคม 2557 ถึง 30 เมษายน 2560

  อัตราค่าเช่า            : เดือนละ 40,000 บาท (ชำระทุกๆ 3 เดือน)
  -----------------------------------------------------------------------

(3) สัญญาเช่าอาคาร สาขาอุดรธานี มีรายละเอียดสัญญาเช่าอาคาร ดังนี้

  -----------------------------------------------------------------------
  คู่สัญญา                : นางมลิวัลย์ จุลโนนยาง (ผู้ให้เช่า)
  -------------------- --------------------------------------------------
                       : บริษัท อะมานะฮ์ ลิสซิ่ง จำกัด (มหาชน) (ผู้เช่า)

  ระยะเวลาของสัญญา      : 3 ปี นับตั้งแต่ 1 มกราคม 2557 ถึง 31 ธันวาคม 2559

  อัตราค่าเช่า            : เดือนละ 34,000 บาท
  -----------------------------------------------------------------------

(4) สัญญาเช่าอาคาร สาขาอยุธยา มีรายละเอียดสัญญาเช่าอาคาร ดังนี้

  -------------------------------------------------------------------------------
  คู่สัญญา               : คณะบุคคล                                              
                      ลัดดา แอนด์                                              
                      ซัน                                                     
                      (ผู้ให้เช่า)                                               
  ------------------- ---------- ------------------------------------------- ----
                      : บริษัท                                                 
                      อะมานะฮ์                                                
                      ลิสซิ่ง จำกัด                                              
                      (มหาชน)                                                
                      (ผู้เช่า)                                                 

  ระยะเวลาของสัญญา     : 6 เดือน                                               
                      นับตั้งแต่ 1                                               
                      กรกฎาคม                                                
                      2557 ถึง 30                                             
                      มิถุนายน                                                 
                      2558                                                   

  อัตราค่าเช่า           : เดือนละ                                               
                      37,894 บาท                                             

                                                                             
  -------------------------------------------------------------------------------

(5) สัญญาเช่าอาคาร สาขาอุบลราชธานี มีรายละเอียดสัญญาเช่าอาคาร ดังนี้

+-------------------+--------------------------------------------------+
| คู่สัญญา             | : นายยุทธชัย วีระนันทเวทย์ (ผู้ให้เช่า)                   |
+===================+==================================================+
| ระยะเวล           | : บริษัท อะมานะฮ์ ลิสซิ่ง จำกัด (มหาชน) (ผู้เช่า)          |
| าของสัญญาอัตราค่าเช่า |                                                  |
|                   | : 3 ปี นับตั้งแต่ 1 กันยายน 2557 ถึง 31 สิงหาคม 2560     |
|                   |                                                  |
|                   | : เดือนละ 60,000 บาท                              |
+-------------------+--------------------------------------------------+

 (6) สัญญาเช่าอาคาร สาขาขอนแก่น มีรายละเอียดสัญญาเช่าอาคาร ดังนี้

+----------------+--------+---------------------------------+--------+
| คู่สัญญา          | : บริษัท |                                 |        |
|                | ซี.     |                                 |        |
|                | พี.แลนด์ |                                 |        |
|                | จำกัด   |                                 |        |
|                | (      |                                 |        |
|                | มหาชน) |                                 |        |
|                | (ผ     |                                 |        |
|                | ู้ให้เช่า) |                                 |        |
+================+========+=================================+========+
|                | : บริษัท |                                 |        |
|                | อ      |                                 |        |
|                | ะมานะฮ์ |                                 |        |
|                | ลิสซิ่ง   |                                 |        |
|                | จำกัด   |                                 |        |
|                | (      |                                 |        |
|                | มหาชน) |                                 |        |
|                | (ผู้เช่า) |                                 |        |
+----------------+--------+---------------------------------+--------+
| ร              | : 3 ปี  |                                 |        |
| ะยะเวลาของสัญญา | นับตั้งแต่ |                                 |        |
|                | 1      |                                 |        |
|                | มกราคม |                                 |        |
|                | 2557   |                                 |        |
|                | ถึง 31  |                                 |        |
|                | ธันวาคม |                                 |        |
|                | 2559   |                                 |        |
+----------------+--------+---------------------------------+--------+
| อัตราค่าเช่า      | :      |                                 |        |
|                | เดือนละ |                                 |        |
|                | 62,445 |                                 |        |
|                | บาท    |                                 |        |
+----------------+--------+---------------------------------+--------+
| อัตราค่าเช       |        | : ปีละ 112,000 บาท               |        |
| ่าพื้นที่ติดป้ายโฆษณา |        |                                 |        |
+----------------+--------+---------------------------------+--------+

(7) สัญญาเช่าอาคาร สาขาภูเก็ต มีรายละเอียดสัญญาเช่าอาคาร ดังนี้

+-------------------+--------------------------------------------------+
| คู่สัญญา             | : บริษัท เอก-ชัย ดีสทริบิวชั่น ซิสเทม จำกัด (ผู้ให้เช่า)       |
+===================+==================================================+
|                   | : บริษัท อะมานะฮ์ ลิสซิ่ง จำกัด (มหาชน) (ผู้เช่า)          |
+-------------------+--------------------------------------------------+
| ระยะเวลาของสัญญา   | : 1 ปี นับตั้งแต่ 1 กุมภาพันธ์ 2557 ถึง 31 มกราคม 2558    |
+-------------------+--------------------------------------------------+
| อัตราค่าเช่า         | : เดือนละ 17,174 บาท                              |
+-------------------+--------------------------------------------------+

1.2 อาคาร ที่ดิน ที่ใช้เพื่อรองรับการขยายธุรกิจ (ปัจจุบันยังไม่ได้จดทะเบียนเป็นสาขาของบริษัทฯ

(1) สัญญาเช่าอาคาร จังหวัดสงขลา มีรายละเอียดสัญญาเช่าอาคาร ดังนี้

+----------------+-----------------------------------------------------+
| คู่สัญญา          | : นายณภาส ชัยจีระธิกุล (ผู้ให้เช่า)                         |
+================+=====================================================+
|                | : บริษัท อะมานะฮ์ ลิสซิ่ง จำกัด (มหาชน) (ผู้เช่า)             |
+----------------+-----------------------------------------------------+
| ร              | : 1.5 ปี นับตั้งแต่ 11 กรกฎาคม 2556 ถึง 10 มกราคม 2558    |
| ะยะเวลาของสัญญา |                                                     |
+----------------+-----------------------------------------------------+
| อัตราค่าเช่า      | : เดือนละ 18,000 บาท (ชำระล่วงหน้า 3 เดือน ชำระราย 6    |
|                | เดือน)                                               |
+----------------+-----------------------------------------------------+

2.  สินทรัพย์ไม่มีตัวตน

บริษัทฯ ใช้ซอฟแวร์ระบบเช่าซื้อรถยนต์ประเภทระบบ Active Hire Purchase ของบริษัท เคพี
ซอฟท์ จำกัด ในการดำเนินธุรกิจเช่าซื้อซึ่งเป็นธุรกิจหลักของบริษัทฯ
โดยมีมูลค่าสุทธิทางบัญชีของลิขสิทธิ์ซอฟท์แวร์ ณ วันที่ 31 ธันวาคม 2557 เป็นเงิน 14.87
ล้านบาท

3.  เงินลงทุนในบริษัทย่อย

บริษัทฯ มีนโยบายมุ่งเน้นการลงทุนในธุรกิจที่เกี่ยวเนื่องกับรถยนต์ เนื่องจากผู้บริหารมีประสบการณ์
และความชำนาญโดยตรง โดยเป็นการลงทุนในสัดส่วนที่มากพอให้บริษัทฯ
เข้าร่วมบริหารจัดการและกำหนดแนวทางของธุรกิจดังกล่าวได้ นอกจากบริษัทย่อยที่มีอยู่ ได้แก่
บริษัท เบลสซิ่ง แอสเสท เซอร์วิสเซส จำกัด บริษัทฯ ไม่มีนโยบายที่จะลงทุนเพิ่มในบริษัทใดๆ

ณ วันที่ 31 ธันวาคม 2557 บริษัทฯ มีเงินลงทุนใน บริษัท เบลสซิ่ง แอสเสท เซอร์วิสเซส จำกัด
โดยมีรายละเอียด ดังนี้

+------------------+----------+--------+------------+----------------+
| ปร               | ท        | สัดส่วนเ | ต          | ราคาทุน-        |
| ะเภทและลักษณะธุรกิจ | ุนชำระแล้ว | งินลงทุน | ้นทุนเงินลงทุน | สุทธิจากการด้อยค่า |
|                  |          | (%)    | (บาท)      | (บาท)          |
|                  | (บาท)    |        |            |                |
+==================+==========+========+============+================+
| ใ                | 120      | 99.99  | 1          | 82,813,481     |
| ห้บริการให้เช่ารถยนต์ | ,000,000 |        | 20,000,000 |                |
| ซ                |          |        |            |                |
| ื้อขายรถยนต์และบริกา |          |        |            |                |
| รรับบริหารหนี้ภายนอก |          |        |            |                |
+------------------+----------+--------+------------+----------------+

5. ข้อพิพาททางกฎหมาย

บริษัทฯ ไม่มีข้อพิพาททางกฎหมาย ที่บริษัทฯ หรือบริษัทย่อยเป็นคู่ความหรือคู่กรณี ในคดีดังนี้

1.  คดีที่อาจมีผลกระทบด้านลบต่อสินทรัพย์ของบริษัทฯ หรือบริษัทย่อย ที่มีจำนวนสูงกว่าร้อยละ 5
    ของส่วนของผู้ถือหุ้น ณ วันสิ้นปีบัญชีล่าสุด

2.  คดีที่มีผลกระทบต่อการดำเนินธุรกิจของบริษัทฯ อย่างมีนัยสำคัญ
    แต่ไม่สามารถประเมินผลกระทบเป็นตัวเลขได้

3.  คดีที่มิได้เกิดจากการประกอบธุรกิจโดยปกติของบริษัทฯ หรือบริษัทย่อย

6. ข้อมูลทั่วไปและข้อมูลสำคัญอื่น

1 ข้อมูลทั่วไปของบริษัทฯ

ชื่อบริษัทฯ : บริษัท อะมานะฮ์ ลิสซิ่ง จำกัด (มหาชน)

ชื่อภาษาอังกฤษ “Amanah Leasing Public Company Limited”

ชื่อย่อ “AMANAH”

  ที่ตั้งสำนักงานใหญ่ : เลขที่ 16-16/1 ซอยเกษมสันต์ 1 ถนนพญาไท แขวงวังใหม่ เขตปทุมวัน
  กรุงเทพมหานคร 10330

  ประเภทธุรกิจ : ประกอบธุรกิจให้บริการสินเชื่อเช่าซื้อ สินเชื่อเพื่อซื้อสินค้าคงคลัง สินเชื่อ
  เช่าซื้อเพื่อการพาณิชย์ สัญญาเช่าทางการเงิน และสัญญาเช่าดำเนินงาน

เลขทะเบียนบริษัทฯ : 0107538000738

เว็บไซต์ : www.amanah.co.th

อีเมล์ : presidentoffice@amanah.co.th

ทุนจดทะเบียน : 950,000,000 บาท

ทุนชำระแล้ว : 950,000,000 บาท

หุ้นสามัญ 950,000,000 หุ้น ราคาตราไว้ 1 บาท ต่อหุ้น

โทรศัพท์ : 02 612 3233

โทรสาร : 02 612 3228

Hotline : 02 612 3232

2 ข้อมูลของนิติบุคคลที่บริษัทฯ ถือหุ้นตั้งแต่ร้อยละ 10 ขึ้นไป

2.1 บริษัท อะมานะฮ์ เบลสซิ่ง จำกัด (เดิมชื่อ บริษัท เบลสซิ่ง แอสเสท เซอร์วิสเซส จำกัด)

  ที่ตั้ง : 16-16/1 ซอยเกษมสันต์ 1 ถนนพญาไท แขวงวังใหม่ เขตปทุมวัน กรุงเทพมหานคร
  10330

  ประเภทธุรกิจ : ธุรกิจสัญญาเช่าดำเนินงาน / ธุรกิจบริการ / ธุรกิจซื้อมาขายไป

  ทุนจดทะเบียน : 120,000,000 บาท

  ทุนเรียกชำระแล้ว : 120,000,000 บาท

  สัดส่วนการถือหุ้นของบริษัท : ร้อยละ 99.99

  ชนิดของหุ้น : หุ้นสามัญ

2.2 บริษัท อะมานะฮ์ เอ็กเพรส จำกัด

  ที่ตั้ง : 16-16/1 ซอยเกษมสันต์ 1 ถนนพญาไท แขวงวังใหม่ เขตปทุมวัน กรุงเทพมหานคร
  10330

  ประเภทธุรกิจ : ธุรกิจสร้างเครือข่ายตัวแทน

  ทุนจดทะเบียน : 10,000,000 บาท

  ทุนเรียกชำระแล้ว : 10,000,000 บาท

  สัดส่วนการถือหุ้นของบริษัท : ร้อยละ 49

  ชนิดของหุ้น : หุ้นสามัญ

3 บุคคลอ้างอิง

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

หุ้นสามัญ 62 อาคารตลาดหลักทรัพย์แห่งประเทศไทย

  ถนนรัชดาภิเษก แขวงคลองเตย เขตคลองเตย กรุงเทพมหานคร 10110

โทรศัพท์ 02 229 2800

ศูนย์บริการข้อมูล 02 229 2888

  อีเมล์ TSDCallCenter@set.or.th

  เว็บไซต์ www.tsd.co.th

  ผู้สอบบัญชี : 1. นางวิไล บูรณกิตติโสภณ ผู้สอบบัญชีรับอนุญาตเลขที่ 3920 หรือ

  2. นางสาวพรรณทิพย์ กุลสันติธำรงค์ ผู้สอบบัญชีรับอนุญาตเลขที่ 4208 หรือ

  3. นายชาญชัย สกุลเกิดสิน ผู้สอบบัญชีรับอนุญาตเลขที่ 6827

  บริษัท เคพีเอ็มจี ภูมิไชย สอบบัญชี จำกัด

  195 อาคารเอ็มไพร์ทาวเวอร์ ชั้น 50-51

  ถนนสาทรใต้ แขวงยานนาวา เขตสาทร กรุงเทพมหานคร 10120

โทรศัพท์ 02 677 2000

  เว็บไซต์ www.kpmg.co.th

[1] มติจากที่ประชุมคณะกรรมการบริษัท ครั้งที่ 2/2558 เมื่อวันที่ 24 กุมภาพันธ์ 2558
ให้เปลี่ยนแปลงวิสัยทัศน์ พันธกิจ และค่านิยมองค์กรของบริษัทฯ เพื่อให่สอดคล้องกับแผนธุรกิจ
ประจำปี 2558